b'\n_START_ARTICLE_\nCatherine Leroy\n_START_SECTION_\nVida\n_START_PARAGRAPH_\nCatherine va cr\xc3\xa9ixer en un convent de Par\xc3\xads. Les imatges que va veure al Paris Match van fer que volgu\xc3\xa9s viatjar al Vietnam per "donar a la guerra una cara humana."\xc2\xa0  A l\'edat de 21 va reservar un tiquet d\'anada a Laos, el 1966, amb nom\xc3\xa9s una Leica M2 i 100 d\xc3\xb2lars a la butxaca._NEWLINE_Arran de l\'arribada a Saigon, Leroy va con\xc3\xa8ixer al fot\xc3\xb2graf Horst Faas, cap de l\'ag\xc3\xa8ncia Associated Press. Un any m\xc3\xa9s tard, esdevingu\xc3\xa9 la primera periodista acreditada per participar en un salt en paracaiguda en combat, unint-se a la 173ena Brigada Aerotransportada, emmarcat en la Operaci\xc3\xb3 Junction City. Dues setmanes despr\xc3\xa9s de la batalla pel Tur\xc3\xb3 881, fou ferida amb una unitat Marina a prop de la zona desmilitaritzada. El 1968, durant l\'Ofensiva del Tet, Leroy fou capturada per l\'Ex\xc3\xa8rcit vietnamita del nord. Va aconseguir pactar el seu alliberament i es convert\xc3\xad en la primera reportera en prendre fotografies dels regulars l\'Ex\xc3\xa8rcit vietnamita del nord rere les seves files. La hist\xc3\xb2ria va ser publicada a la portada de la revista Life._NEWLINE_La seva fotografia m\xc3\xa9s famosa, Param\xc3\xa8dic en l\'angoixa (Corpsman In Anguish, 1967), era una de les tres fotografies fetes en r\xc3\xa0pida successi\xc3\xb3 que retrata el param\xc3\xa8dic de l\'Armada dels EUA Vernon Wike. En les fotografies, el mariner es troba ajupit en herba alta durant la batalla pel Tur\xc3\xb3 881 prop de Khe Sanh. Bressola el seu camarada que ha estat disparat mentre el fum de la batalla s\'al\xc3\xa7a en l\'aire darrere seu. En el primer marc, Wike t\xc3\xa9 dues mans al pit del seu amic , intentant estroncar la ferida. En el segon, est\xc3\xa0 intentant trobar el batec del cor. En el tercer marc,\xc2\xa0 s\'ha adonat de que l\'home \xc3\xa9s mort._NEWLINE_Despr\xc3\xa9s del Vietnam, va cobrir conflictes en diversos pa\xc3\xafsos, incloent Irlanda del Nord, Xipre, Som\xc3\xa0lia, Afganistan, Iraq, Iran, L\xc3\xadbia, i L\xc3\xadban. Despr\xc3\xa9s de les seves experi\xc3\xa8ncies a Beirut va renunciar a la cobertura de guerres._NEWLINE_Leroy al principi venia la seva feina a United Press International i a Associated Press. M\xc3\xa9s tard va treballar per Sipa Press i Gamma. El 1972, Leroy va gravar i dirigir "Operaci\xc3\xb3 \xc3\xbaltima patrulla" (Operation Last Patrol), una pel\xc2\xb7l\xc3\xadcula sobre Ron Kovic i els veterans contra la Guerra del Vietnam. Leroy fou co-autora del llibre God Cried (D\xc3\xa9u va plorar), sobre el setge de l\'oest de Beirut dut a terme per l\'Ex\xc3\xa8rcit d\'Israel durant la Guerra del L\xc3\xadban de 1982._NEWLINE_Va viure a l\'Hotel Chelsea fins a finals dels 1980s._NEWLINE_M\xc3\xa9s tard, va fundar i va dirigir una botiga de roba vintage, Piece \xc3\x9anica, amb una p\xc3\xa0gina web._NEWLINE_Va morir a Santa Monica, Calif\xc3\xb2rnia, despr\xc3\xa9s d\'una batalla contra el c\xc3\xa0ncer de pulm\xc3\xb3.\n_START_SECTION_\nPremis\n_START_PARAGRAPH_\nLeroy va guanyar premis nombrosos per la seva feina, incloent el George Polk Premis al 1967, Fotografia de l\'Any, El Sigma Delta Chi, i el club de Directors d\'Art  de Nova York. Fou la primera dona en rebre el Robert Capa Gold Medal\xe2\x80\x93 "millor fotografia publicada des de l\'estranger que requeria un coratge i empenta excepcional" \xe2\x80\x93 per la seva cobertura de la guerra civil al L\xc3\xadban, el 1976. El 1997, fou la destinat\xc3\xa0ria d\'un Premi d\'Honor per Servei Distingit en Periodisme (Honor Award for Distinguished Service) de la Universitat de Missouri.'